Public procurement notice: Modification Of A Contract/Concession During Its Term
Published: 2023-07-12
Buyer: Országos Kórházi Főigazgatóság
Country: HU
Contract type: Works
Procedure: Open procedure
CPV classification: 45000000: Construction work | 45210000: Building construction work | 45300000 | 45315100 | 45350000

Technical requirements: Előzmények: A Tatabányai Szent Borbála Kórház központi telephelyén (2800 Tatabánya, Dózsa György u. 77. sz.) található a kórház garzon épülete, amely 1936-ban épült. Az épület 4 szintes, amelynek pinceszintjén gépészeti helyiségek és tárolók vannak. A lakószintek nővérszállóként üzemelnek 23 db garzonlakásban. Az elektromos és épületgépészeti rendszer a pinceszinten kapcsolódik a kórházi közművezetékekhez. A lakásokon belüli építési és szakipari anyagok, valamint az épület elektromos és épületgépészeti rendszerei teljesen elavultak, rossz műszaki állapotban vannak, ezért teljesen kibontandók. Bontás után a függőleges és vízszintes teherhordó szerkezetek és a lapos tető födém hő és vízszigetelése marad meg.
Kivitelezési feladat a meglévő épület teljeskörű belső felújítása, korszerűsítése, épületgépészeti és elektromos rendszereivel együtt, valamint a külső homlokzat energetikai korszerűsítése.
Építészet: A garzonlakások előtérből, főzőfülkéből, fürdőszobából és szobából állnak. A feltöltésekbe beépített gépészeti és elektromos alapvezetékek nyomáspróbája után új kiegyenlítő aljzatbeton készül, fogadószintjét képezve a válaszfalaknak és padlóburkolatoknak. A garzonlakások térelhatároló szerkezetei 10 cm vtg. új szerelt gipszkarton válaszfalból készülnek, szomszéd lakásoknál 15 cm vtg. hangszigetelt lakáselválasztó gipszkarton válaszfal készül. A vizes helyiségekben kent üzemi víz elleni padló és falszigetelés készítendő. Az épített zuhanyzó vonalpadlóösszefolyóval, tolható üvegajtóval készül. A belső nyílászárók utólag szerelhető acéltokos 1 szárnyú, telelapos ajtók. Az épület külső energetikai felújítása is elkészül, a lakásablakok és lépcsőházi üvegfal műanyag szerkezettel készül 3 rtg.-ű hőszigetelő üvegezéssel. A bejárati ajtó alumínium szerkezetű hőszigetelt üvegezésű üvegajtó. A lábazati falon 12 cm vtg. XPS zártcellás hőszigetelés készül simított lábazati vakolattal, szürke színű homlokzatfestéssel. A lakószinteken 15 cm vtg. grafitos Austrotherm hőszigetelés készül, amelynek felületképzése gördülőszemcsés vékony vakolat bézs színben. A homlokzati nyílászárók fölött tűzvédelmi célú sávot kell kialakítani.
Épületvillamosság: A tervezett épület teljes elektromos rendszerének cseréje szükséges. A felújítani tervezett épület a villamos energia ellátását a Kórház mért elektromos rendszeréről kapja földkábelen keresztül. Az épület 23 lakása elektromos főzőlapos. A tetőn klíma kültéri egység, az épület alagsorában 1 hőközpont és tároló helyiségek vannak.
Épületgépészet: Az épület épületgépészeti rendszereinek (belső ivóvíz, szennyvíz, csapadékvíz, fűtés) teljes cseréje szükséges, amely a pinceszintbe belépő beállásokra csatlakozik, változatlanul meghagyva a kórház meglévő közműhálózatát. Új épületgépészeti elem az épületek szobáinak klimatizálása, a rendszer 1 db kültéri egységből és 24 db beltéri egységből áll.
Ajkérő felhívja Ajtevők figyelmét, hogy az itt feltüntetett, valamint a kivitelezési dokumentációban szereplő típus megnevezések kizárólag a beépítendő termék minőségének, műszaki színvonalának meghatározására, jelzésére szolgál. A megnevezett termékek azonos minőségű, megegyező műszaki paraméterekkel rendelkező, de más típusú gyártmányokkal kicserélhetők, kiválthatók, Ajánlatkérő az azokkal egyenértékű termékeket elfogadja.
1. Megrendelő a szerződés teljesítés során pótmunka elvégzésére kérte fel a Vállalkozót, a Megrendelő által a szerződéskötést megelőzően előre nem látott műszaki szükségszerűségből kifolyólag. A pótmunka megrendelésével egyidejűleg Megrendelő kiváltásról is döntött. A pótmunka és a kiváltások műszaki leírását, indokoltságát és elfogadott összegét a műszaki ellenőr által aláírt pótmunka adatlapok, pótmunka költségvetések, valamint a kiváltásokat alátámasztó egyenértékűségi nyilatkozatok tartalmazzák.
2. Az Irányító Hatóság által jóvá nem hagyott, tartalékkeretre el nem számolható pótmunka (4., 5., 7., 8., 10-12. sz. pótmunka tétel, összesen nettó 11 534 102,-Ft+ÁFA értékben) nem európai uniós forrás terhére utófinanszírozással kerül elszámolásra, jelen szerződésmódosítás alapján. Az összes pótmunka elvégzéséhez 45 nap szükséges. A technológiai sorrend tartása miatt Vállalkozó a 4-5, 7. és 10-11-12. sz. pótmunkát saját kockázatára jelen szerződésmódosítás keltéig már elvégezte a műszaki ellenőr által igazoltan, a fennmaradó 8. sz. pótmunka elvégzésére 21 nap áll rendelkezésére, melyet a műszaki ellenőri nyilatkozata is alátámaszt. Tekintettel arra, hogy a pótmunkák megrendelésére és kifizetésére kizárólag a forrás rendelkezésre állását követően kerülhet sor, emiatt Megrendelő a pótmunkák megrendelésének és megvalósításának vonatkozásában 2022. december 2. napján akadályt közölt. Egyebekben Felek kijelentik, hogy a szerződés V.2. pontja szerinti teljesítési határidő, a 8. sz. pótmunka elvégzéséhez szükséges teljesítési időt nem számolva, Vállalkozó részéről tartható.
3. A teljesítés során a műszaki tartalom további módosítása vált szükségessé a homlokzati hőszigetelés, valamint homlokzati nyílászárók kiváltandó tételeket illetően. A kiváltás vállalkozói díj változással nem jár. A műszaki ellenőr a kiváltáshoz hozzájárult.
4. A teljesítés során a műszaki tartalom módosítása vált szükségessé az előtető tartószerkezete, beltéri nyílászárók, homlokzati párkány és zuhanykabinok tekintetében. A műszaki tartalom módosításhoz a műszaki ellenőr hozzájárult. A műszaki tartalom módosítás vállalkozói díj változásával nem jár.
5. Vállalkozó 2022. szeptember 12. napján kelt kérelmében a vállalkozói díj emelését kérte. Vállalkozó által benyújtott vállalkozói díjemelési kérelem indoka az ajánlat beadása (2021. május), és a szerződés teljesítése (2022. július) közötti időszakban felmerült, általa előre nem látható mértékű építőipari alapanyag áremelkedés. Vállalkozó a módosított árazott költségvetésben az egyes munkanemekhez tartozó anyagárak emelkedését, összesen nettó 85 499 259,-Ft anyagár emelkedést, a beszállítói nyilatkozatokkal támasztja alá.
6. Felek rögzítik, hogy az I.11. pontban rögzített építőanyagok áremelkedése tekintetében Vállalkozó által viselt rendes üzleti kockázat körébe tartozó költségnövekmény nettó 7 951 431,- Ft, azaz Vállalkozó által viselt rendes üzleti kockázat mértéke kb. 9,3%. A Vállalkozó által viselt rendes üzleti kockázatát mértékét meghaladó költségnövekmény nettó 77 547 828,-Ft, amelynek 50%-át (nettó 38 773 914,- Ft) Vállalkozó, 50%-át (nettó 38 773 914,- Ft) pedig Megrendelő visel. Ezek alapján Felek a szerződésben megállapított vállalkozói díj mértékét nettó 38 773 914,-Ft+ÁFA összeggel megemelik, mely az ajánlatban megajánlott vállalkozói díj (eredeti szerződés értékének) kb. 13,72%-a. A vállalkozói díj emelésére vonatkozó igényt a műszaki ellenőrök jóváhagyták.
7. Megrendelő nyilatkozik, hogy az I.12. pont szerinti kockázatmegosztás az építőipari gazdaság jelenlegi helyzetében, a releváns piacon, jelen jogviszonyban reális mértékű, különös figyelemmel a Kbt. 142. § (3) bekezdésére.
8. Megrendelő tájékoztatja Vállalkozót, hogy a vállalkozói díj emelésére kizárólag a forrás rendelkezésre állása esetén kerülhet sor.
Fentiekre tekintettel a tartalékkeret terhére el nem számolható pótmunkák tekintetében szükséges a szerződés ellenértékének módosítása, a szerződéses feladatokra rendelkezésre álló teljesítési határidő módosítása és a pótmunkák fedezetére vonatkozó szabályozás kiegészítése.


Winner: Kolmann Bau Korlátolt Felelősségű Társaság